הוועדה המשותפת לוועדת החוץ והביטחון ולוועדת החוקה, חוק ומשפט לבחינת הצורך להכריז על מצב חירום, כנסת 19, פרוטוקול מספר 6>, 2014-12-07 10:00

אריה מכלוף דרעי: אנחנו פותחים את הישיבה של ועדה משותפת לוועדת החוץ והביטחון ולוועדת החוקה, חוק ומשפט בנושא של הכרזת מצב חירום לגביו אנחנו מתכנסים מפעם לפעם ומתקדמים לאט לאט כדי להגיע למצב שלא נצטרך יותר להכריז על מצב חירום.

אריה מכלוף דרעי: אני מבין שהתקדמנו, לא הרבה אבל התקדמנו.

אריה מכלוף דרעי: אני ביקשתי כבר ביום חמישי ממירי היועצת המשפטית שנהיה מציאותיים.

אריה מכלוף דרעי: הכנסת עכשיו הולכת להתפזר ועד שהיא תתחיל לעבוד ועד שהוועדות יתחילו לעבוד, אני לא חושב שזה יהיה פחות מחצי שנה מינימום.

אריה מכלוף דרעי: נהיה ריאליים.

אריה מכלוף דרעי: אחר כך יהיה צריך להמשיך לעבוד.

אריה מכלוף דרעי: לכן הפעם, להבדיל מפעמים קודמות, אני רוצה כן לתת לממשלה את מה שהיא מבקשת, את השנה, כי שלתת לה פחות משנה, זה סתם לעג לרש.

אריה מכלוף דרעי: אם לא היו בחירות, המינימום שהיינו נותנים לממשלה הייתה חצי שנה.

אריה מכלוף דרעי: המינימום.

אריה מכלוף דרעי: היות והבחירות האלה באות, צריך לספור אותן.

אריה מכלוף דרעי: אין מי שיעבוד כאן.

אריה מכלוף דרעי: הוועדות האלה לא עובדות ואף אחד לא יעסוק בזה.

אריה מכלוף דרעי: לכן אני מראש אומר שזה דבר פשוט, זה השכל הישר ולא סתם לתקוע מקלות דבר בו אין שום צורך.

אריה מכלוף דרעי: זאת השורה התחתונה.

אריה מכלוף דרעי: ר' אברהם שעשית עבודה לא רעה בכנסת הזאת בדבר הזה, תגיד כמה מילות סיכום.

אברהם מיכאלי: אין כל ספק שבסיטואציה שנוצרה, אנחנו לא יכולים לעשות את החצי שנה כפי שנהגנו.

אברהם מיכאלי: משרדי הממשלה, עם כל הרצון הטוב שלהם, לא עומדים בקצב שאני דורש מהם וזה עניין של לחץ.

אברהם מיכאלי: כשאנחנו לוחצים אותם, הם זזים יותר מהר.

אברהם מיכאלי: בסיטואציה הזאת, חצי השנה תתחיל אחרי הבחירות.

אברהם מיכאלי: אנחנו בעצם עשינו כאן התקדמות, הוועדות בכנסת כבר קיבלו עוד יותר חומר ועוד יותר חומר והן עובדות על התקנות שהגישו משרדי הממשלה.

אברהם מיכאלי: משרדי הממשלה עצמם גם התקדמו ויש לנו כאן

אברהם מיכאלי: טבלה מפורטת אבל אני לא יודע אם יש היום טעם לפרט אותה.

אברהם מיכאלי: בשורה התחתונה, הבקשה שלנו למשרדי הממשלה היא לתת לזה סדר עדיפות.

אברהם מיכאלי: אגב, הם ממשיכים לעבוד והם לא בפגרת בחירות.

אריה מכלוף דרעי: כן, אבל הם זקוקים לכנסת.

אריה מכלוף דרעי: זאת הערה נכונה שלך.

אריה מכלוף דרעי: באמת צריך לפנות למשרדי הממשלה שימשיכו לעבוד בחצי השנה הזאת כרגיל ואולי יש להם פחות טרדות כי הם לא צריכים כל יום לרוץ לכנסת.

אריה מכלוף דרעי: בכל זאת, זה לוקח שעות.

אריה מכלוף דרעי: עכשיו הם יותר פנויים לקדם במסגרת החקיקה, הצווים והדיונים הפנימיים שלהם בין המשרדים, בין הצוותים, כדי לנסות לקדם את זה.

אברהם מיכאלי: חוץ מוועדת שרים שלא תהיה להם, יעבירו לוועדת השרים בבת אחת כמה וכמה חוקים.

<גאל אזריאל: לגבי הכנת תזכירים, כמובן שמשרדי הממשלה ימשיכו לעבוד עליהם ויעשו את העבודה המקצועית.

<גאל אזריאל: אם אפשר, להפיץ תזכירי חוק.

<גאל אזריאל: אנחנו מבינים שזאת ממשלת מעבר, אבל כמובן כל מה שמגיע עד לוועדת השרים, היא לא תהיה וגם הכנסת לא תהיה כך שלצערנו כל מה שכבר התקדם בכנסת, נצטרך להתחיל את הכול מהתחלה.

אברהם מיכאלי: אפשר להתקדם עם התקנות.

אברהם מיכאלי: הרי יש הרבה תקנות בצנרת.

<גאל אזריאל: הדינים שחלים על ממשלת מעבר לא מאפשרים להתקין שום סוג של תקנות בזמן של פגרת בחירות.

אריה מכלוף דרעי: אם אני לא טועה, בעדכונים שהייתם מעדכנים אותנו, כאילו הם בחלק ממשרדי הממשלה, בתוך עבודת המשרד.

<גאל אזריאל: כן, זה ימשיך ואפילו יהיה אולי יותר זמן לדברים האלה.

אריה מכלוף דרעי: יהיה יותר זמן לעסוק בזה.

אריה מכלוף דרעי: שמואל, אני לא יודע אם זאת הוועדה המתאימה, אולי ועדה יותר סודית, רוצים להכריז גם על הממשלה הזאת כעל מצב חירום לעוד שנה.

<שמואל לטקו: זה בחדר ליד.

אברהם מיכאלי: עידו, אתה יכול להגיד במשפט אחד או שניים לגבי ההתקדמות שהייתה?

<עידו בן יצחק: כן.

<עידו בן יצחק: מאז ההכרזה האחרונה שהייתה בקיץ ירדנו בשני צווים.

<עידו בן יצחק: כלומר, אנחנו עכשיו עומדים על 51 צווים.

<עידו בן יצחק: אחד מהם עוד לא פורסם ברשומות אבל כל ההליכים הפרוצדורליים של הביטול שלו כבר הושלמו בנושא של מחממי מים סולריים חשמליים דירתיים.

<עידו בן יצחק: הצו השני שבוטל הוא שירות למבחן נהיגה.

<עידו בן יצחק: מבחינת הדברים שהייתה בהם התקדמות, שעברנו תהליך, אושר חוק הפיקוח על מצרכים ושירותים (תיקון מס' 22), תיקון של משרד הביטחון שאושר בוועדת החוץ והביטחון.

<עידו בן יצחק: שלושה חוקים אושרו בקריאה ראשונה כאשר אחד הוא בנושא של דבש, אחד בנושא של צעצועים מסוכנים ואחד בנושא של הדברת מזיקים.

<עידו בן יצחק: יש תקנות בנושא שיט שהובאו לוועדת הכלכלה.

אריה מכלוף דרעי: ואושרו?

<עידו בן יצחק: עוד לא אושרו.

<עידו בן יצחק: רק הובאו.

<עידו בן יצחק: המשרד סיים את עבודתו עליהן.

<עידו בן יצחק: הופצו שני תזכירים כאשר אחד הוא בנושא של מעליות ואחד בנושא של חומרי חיטוי וחומרים להדברת מזיקים.

אברהם מיכאלי: מתוך 51, כמה כבר עברו לכנסת?

<עידו בן יצחק: 23 נמצאים.

אברהם מיכאלי: כלומר, חצי עדיין במשרדי הממשלה וחצי בכנסת.

<עידו בן יצחק: כן.

אברהם מיכאלי: זאת התקדמות.

<עידו בן יצחק: אני יכול להגיד עוד שני דברים שאנחנו לא יכולים להגיד שהסתיים הטיפול בהם אבל כן נמצאים בשלב מתקדם.

<עידו בן יצחק: יש צו בנושא גז שאמור להחליף שני צווים שוועדת הכלכלה כבר אישרה אותו אבל אישרה אותו רק כהוראת שעה ולכן השר הגיש עליה רביזיה והרביזיה הזאת צפויה להיות נדונה ביום שלישי.

<עידו בן יצחק: אני לא יודע אם היא תתקבל או לא ומה ההחלטה שתתקבל.

<עידו בן יצחק: דבר שני הוא תזכיר החוק לפקודת בריאות הציבור (מזון) שזה תזכיר חוק גדול שמקדם משרד הבריאות ואמור להחליף באופן ישיר שלושה או ארבעה צווים ולאחר מכן לאפשר התקנת תקנות שיחליפו עוד כעשרה צווים.

<עידו בן יצחק: למיטב הבנתי התזכיר נמצא בשלב מאוד מתקדם ואמור להיות מפורסם תוך שבוע-שבועיים.

אברהם מיכאלי: יפה.

אברהם מיכאלי: אדוני היושב ראש, ועדת המשנה ישבה כמעט כל חודשיים.

אברהם מיכאלי: אני לא מרוצה מהקצב כי יש להם חודשיים להתארגן והם חוזרים עם תשובות חלקיות.

אריה מכלוף דרעי: אתה משכנע אותי להשאיר אותך גם בפעם הבאה בנושא הזה.

אריה מכלוף דרעי: אני מביא להצבעה.

<עידו בן יצחק: מבחינת תאריך מדויק, ככל הנראה הכוונה היא להביא את זה מחר לאישור הכנסת.

<עידו בן יצחק: התאריך יהיה עד ה-7 בדצמבר.

אריה מכלוף דרעי: אין בעיה.

אריה מכלוף דרעי: בסדר גמור.

אריה מכלוף דרעי: מי בעד אישור החלטת הממשלה מיום 26/10/14 (החלטה מס' 2126) להציע לכנסת להכריז לפי סעיף 38 לחוק יסוד: הממשלה, על מצב חירום לתקופה של שנה אחת?

אריה מכלוף דרעי: בעד – פה אחד

אריה מכלוף דרעי: אושרה דחייה לשנה אחת.

אריה מכלוף דרעי: הישיבה נעולה.